als_Latn dik_Latn sag_Latn
Intervistoi: Fitim KRYEZIU
SQ.KURIR: znj. Arifi si e vlerësoni punën tuaj në postin e zv/kryeministrit për çështje të euro-integrimeve, në cilat sfera keni shënuar përparime më të mëdha, dhe ku keni pas vështirësi, apo ngecje të proceseve.
Arifi: Sekretariati që unë drejtoj ka për detyrë të koordinojë dhe profesionalisht të përkrah mbarëvajtjen e procesit të integrimit evropian të Republikës së Maqedonisë. Ky është procesi më i rëndësishëm që ndodh në Republikën e Maqedonisë dhe rajonin më gjerë. Duke qenë gjeografikisht pjesë e Evropës aspirata e qytetarëve tanë për të qenë pjesë e një komuniteti që paraqet zonë paqeje, stabiliteti, sigurie dhe prosperiteti është e natyrshme prandaj un me përkushtimin më të madh do të kontribuoj në mbarëvajtjen dhe përfundimin e suksesshëm të këtij procesi. Hapja e dialogut aderues në nivel të lartë vitin e kaluar ka përshpejtuar procesin e reformimit të përgjithshëm shoqëror konform standardeve evropiane dhe në dhjetor ne jemi në pritje të dritës jeshile nga Këshilli Evropian për të filluar negociatat për anëtarësim në BE.
SQ.KURIR: Sikur ti ju ofrohet edhe një herë ky post a do ta kishit pranuar.
Arifi: Akordimi i statusit të vendit kandidat dhe fillimit të bisedimeve për anëtarësim nuk është dekoratë, por proces mirëfilltë strategjik, pasi nënkupton një perspektive më konkrete për aderimin në BE, në funksion të demokratizimit e transformimit të shoqërisë sonë. Gjithsesi integrimi i Republikës së Maqedonisë në BE nuk mbaron me marrjen e datës për negociata. Përkundrazi ai është fillimi i procesit të transformimit të vendit tonë në shtet tërësisht demokratik, të hapur dhe të zhvilluar evropian. Tranzicioni nuk është stil jetësor por proces që duhet përfunduar. Gjithsesi fillimi i negociatave shënon fillimin e përfundimit të procesit të tranzicionit dhe nisjen e betejës për zhvillim të qëndrueshëm ekonomik dhe shoqëror të këtij vendi. Pa dyshim që po të më ishte ofruar mundësia sërish, me gjithë dëshirë do të isha kyçur në këtë proces të rëndësisë thelbësore për ardhmërinë evropiane të shoqërisë sonë.
SQ.KURIR: Për sa muaj do ti kemi zgjedhjet lokale në vend, por nuk përjashtohet mundësia që të kemi edhe zgjedhje të parakohshme parlamentare. A mendoni se vendit i duhen edhe një palë zgjedhjesh parlamentare, dhe ku do ta shohim Teuta Arifin, në zgjedhjet lokale. (po lakohet emri juaj si kandidate për qytetin e Tetovës, sa janë të sakta këto pohime)
Arifi: Unë në këtë moment ushtroj funksionin e zëvendëskryeministres për çështje evropiane. Detyrat që i kryhej në kuadër të këtij funksioni bartin në vete përgjegjësi të madhe dhe unë me tërë qenien time njerëzore jam e përkushtuar që ta bëj maksimumin e të mundurës për të menaxhuar suksesshëm procesin e integrimit evropian të këtij vendi.
SQ.KURIR: Si i vlerësoni punët brenda në BDI, kur dihet se para çdo cikli zgjedhor ka edhe persona të pa kënaqur. Si po ecin punët në BDI sa u përket publikimit të kandidaturave të mundshme për kryetare komunal.
Arifi: Partitë politike përbëjnë elementin thelbësor të demokracisë në shoqëritë moderne. Në llojin tonë të demokracisë partitë politike luajnë rolin e ndërmjetësit mes qytetarëve dhe organeve kushtetuese dhe marrin pjesë në krijimin dhe zbatimin e politikave shtetërore pasi që anëtarët e partisë politike që fiton zgjedhjet zënë poste politike në shtet. Charles Tschopp citohet të ketë thënë që parti quhet tërësia e atyre që besojnë se janë të të njëjtit mendim. Megjithatë kjo nuk do të thotë që mendimet duhet të jenë uniforme. BDI është parti që ka demokraci të brendshme partiake ku artikulohen pikëpamje të ndryshme dhe në këtë mënyrë fuqizohet dhe ngritët në vazhdimësi kredibiliteti i saj karshi interesave të qytetarëve gjë që është imperativ për të pasur një demokraci funksionale.
SQ.KURIR: Sa ka mundësi që deri në fund të vitit të ketë rikonstruim të kabinetit qeveritar, a mendoni se do të prekeni edhe ju nga ky rekonstruim.
Arifi: Rikonstruimi i kabinetit qeveritar është çështje e organeve drejtuese të dyja partive të koalicionit qeveritar. Se kush do të preket nga ky rikonstruksion do të dihet pasi që organet drejtuese të BDI dhe VMRO-DMPNE të marrin vendimet e tyre.
SQ.KURIR: Ku është Maqedonia në rrugën e euro-integrimeve, kur kemi marrë edhe një raport pozitiv, dhe a mendoni se pa zgjedhjet e çështjes se emrit mund të fillojmë negociatat për anëtarësim në BE.
Arifi: Nuk ka hezitim nëse Republika e Maqedonisë do të anëtarësohet në BE apo jo. Kjo është vetëm çështje kohe. Për një vend si ky i yni alternativa e neutralitetit është jo ekzistence. Nuk ka arsye të dyshohet në aftësitë e këtij vendi për të marrë vendimet e vështira dhe të nevojshme për integrimin e suksesshëm në BE. Prandaj agjenda evropiane e Republikës së Maqedonisë duhet të avancohet edhe më tej dhe të shndërrohet në një plan të punës për të gjithë shoqërinë tonë. Republika e Maqedonisë aspiron që sa më shpejtë të bëhet anëtare me të drejta të plota në Bashkimin Evropian ndërsa arritja e këtij qëllimi varet nga të gjithë ne: institucionet, partitë politike, shoqëria civile, komunitetit akademik dhe i biznesit, dhe nga të gjithë qytetarët e Republikës së Maqedonisë.
SQ.KURIR: Nëse nuk marrim datë për fillimin e negociatave, çka do të jetë prioritet për vendin tonë. Apo varianti tjetër nëse marrim datë për fillim të bisedimeve, a mendon se vendi jonë ka plotësuar një pjesë të obligimeve, dhe këto bisedime sa mund të zgjasin afërsisht.
Arifi: Këtë vit, Republika e Maqedonisë ka pranuar raportin më pozitiv deri më tani , ku KE përfundon se vendi ynë në këtë fazë të procesit të integrimit mjaftueshëm i përmbush kriteret politike për anëtarësim në BE dhe jep rekomandim për fillim të negociatave aderuese me BE-në. Bisedimet për anëtarësim janë faza e fundit procesit të anëtarësimit e cila zgjat po aq kohë sa shtetit tone i duhet për të pranuar të drejtat dhe detyrimet e BE të cilat nuk janë të negociueshme dhe duhet të zbatohen nga momenti i anëtarësimit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn